Dankie vir die terugvoer sien uit daarna om julle weer te sien. Pratigste Yorkies wat ek nog in my lewe gesien het en ek voel einlik skuldig om dit te se aangesien ek self 'n Yorkie het Groete, Pat.
Baie mooi natuurskoon en rustige omgewing. Ons is baie vriendelik ontvang, en het regtig baie lekker gebly. Die wooneenheid is netjies en beskik oor alles wat mens sal benodig. Ons sal beslis weer gaan.
Glen House is in ‘n pragtige omgewing geleë. Mooi groot bome, clivia’s in blom en mak bosbokkies om die prentjie af te rond! Die wooneenhede is goed toegerus met alles wat jy nodig het. Die Knysna meer is op jou stoep en die dorp is sommer naby as jy iets nodig het. Sal vir seker weer daar gaan uitspan!
Joan is 'n warm, vriendelike mens wat heerlik gesels. Die eenheid is in 'n natuurreservaat en die bokkies is heeldag in die strate en tuine. Die ligging is veilig en stil en dit voel of jy in 'n woud bly. Dit is binne loopafstand van die jetty by die lagoon, met die mooiste uitsig. Ons het elke oomblik geniet en sal beslis weer gaan.
Let op die fotos wat die see wys. Dit kan egter nie vanaf die perseel gesien word nie. Wanvoorstelling, pasop daarvoor.
Glen House het absoluut alles wat nodig is vir 'n genotvolle verblyf in een van die mooiste dele van Knysna!
Baie dankie vir die terugvoer. Ons het mooi gedink oor wat deur geskryf is en het dadelik 'n paar veranderinge aangebring.
Ek het hier oornag vir 'n troue. Die woonstel is nie baie modern nie. Maar het voldoen aan al my nodige vereistes. Die omgewing is pragtig en die eienaar was baie vriendelik.
Ons het die vakansie huis in 1981 gebou.en ek en my familie het wonderlike vakansies hier spandeer. Dus die huis is nie modern nie maar die gerief van ons gaste is vir ons belangrik. Verlede jaar het ons baie verbeteringe gemaak, naamlik 'n nuwe TV, yskaste, ingeboude kaste, nuwe linne ens. Maar vir ons bly die omgewing nog steeds die belangrikste. Die bokkies wat hier buite rondloop die massiew geelhout bome die stilte en veiligheid.
Wie sou ooit kon dink jy in 'n houthuis binne die bos sou bly! Dat so iets bestaan. Die bokke, voëls en ander diere op jou voorstoep. Onder 'n boomkombers met die reuk van die bos. Die diens was puik. Van die intrapslag is ek op die hande gedra. Alles was netjies en die ligging uitsonderlik mooi. Ek was omring deur rustigheid en stilte. Die rit daarheen is iets wat 'n ieder en elk moet beleef. Bo-op die berg omring met die Knysna-meer aan die een kant en die see aan die ander. Ongelooflik, ongelooflik, ongelooflik!
Goed geleë. 'n plek waar 'n mens kan ontspan en regtig rus. Alles wat 'n mens nodig het was beskikbaar. Regtig waarde vir geld.
Dis jammer dat die gas nie op die grond vloer bespreek het nie. dan sou die kleintjie ten minste in die kon tuin geniet het
Vriendelike, gasvrye mense. Baie netjiese verblyf en geen tekortkominge. Ek sal weer daar gaan oorbly.
Die woonstel is netjies met al die nodige toerusting. Dis in 'n pragtige omgewing wat dit laat voel of jy in 'n wildtuin bly.
Glen House skep 'n absolute 'cottage-feeling'. Die verblyf en die natuur bied 'n asemskep weg van die besige stad.
Glen House is in die pragtige Brenton on Lake geleë waar die wildsbokkies tussen die huise wei. Netjiese goed-toegeruste kamers en baie vriendelike diens is wat jy daar kry.
Terwyl ons in die kamer gesit het, het die eienaar daar ingekom om die televisie in te stel. In die proses het hy my vriendin se tas gebreek en nie eers verskoning gevra nie. Daarna kon ons glad nie televisie kyk nie - nie eers die stasie wat wel gewerk het, toe hy daar ingekom het nie. Die omgewing is baie mooi, maar ek voel tog die algehele beeld van die plek, is nie op standard nie.
Ek vra om verskoning dat die TV se klank skielik probleme gegee het. Ek het werklik probeer om dit te herstel, maar ek moes die TV uit 'n ander eenheid haal sodat julle jul gunsteling programme kon kyk. As gevolg van die probleem met die TV, het ek die volgende dag 'n nuwe een gekoop en geinstaleer.
Jou tas het ek aangebied om vir jou op die bed te lig sodat ek aan die TV kon werk; ek is nie seker hoe ek dit kon breek in 'n paar tellings se versigtige hantering nie.
Die gasheer is 'n baie aangename persoon. Vriendelik en behulpsaam. Ons wooneenheid was netjies met alles wat nodig was vir 'n oornag kuier. Sal beslis weer by Glen House tuisgaan. Volgende keer definitief langer bly. Die bosbokkies en tarentale wat vroegoggend rustig om die huis gewy het, was 'n aangename verrassing.
Dit is by verreweg die harlikste mense. Die plekkie is 'n natuurliefhebber se kos. Ek sal beslis weer daar tuisgaan.
Die gasheer is baie vriendelik, die geriewe skoon en netjies. Was mal oor die bokke wat daar rondloop en die voëls was heerlik om na te luister.
Ongelooflik stil en die pragtige bosbokkies wat oral op die grasperke rondloop vermaak die kinders baie.
Ons gaan definitief weer van hierdie diens gebruik maak. Pat en Joan is die vriendelikste mense, en het geen moeite ontsien om ons tuis en gemaklik te laat voel nie. Die ligging in die pragtigste natuurskoon en stilte was 'n verdere bonus. Sien julle weer!
Patrick het uit sy pad gegaan om ons tuis te laat voel. Sy vrou het vir varsgebakte beskuit gesorg. Die omgewing is te oulik met die bokkies, tarentale, en Knysna-loerie daar rond. Regtig 'n lekker plek.
Ek was goed verwelkom deur die gasheer. Plek is goed toegerus, ideaal geleë. Het veilig gevoel en kon lekker ontspan na 'n lang dag op die pad.
Ons het die stilte van die omgewing en met die natuur (voëls en bokkies) baie geniet en sal beslis weer terugkom vir die voorreg daarvan.
Baie rustige omgewing, so in die natuur. Ons het die naweek terdeë geniet, dit voel asof 'n mens weer jou siel voed met die pragtige natuurskoon.
Pragtig skoon en netjies. Daar was selfs lekker tuis gebakte beskuit. Ek sal weer daar bly as ek in die area is. Baie dankie.
Kinders kon die bokke voer. Die pragtige bokke het uit hul hande geëet. Die ouers het by 'n braaiplek gesit en met 'n vuurtjie die omgewing geniet en 'n wyntjie geniet. Ons was nie gesteur nie . Die verblyf was onvergeetlik, dankie vir 'n wonderlike vakansie.
Ons verblyf was lekker, behalwe vir die feit dat die mure papierdun is. Die eienaar van die plekkie was, nietemin, baie vriendelik.